**ΔΕΛΤΙΟ ΤΥΠΟΥ**

**H ΟΜΟΣΠΟΝΔΙΑ ΕΜΠΟΡΙΚΩΝ ΣΥΛΛΟΓΩΝ ΕΥΒΟΙΑΣ, σας ενημερώνει για το Πρόγραμμα κατάρτισης αυτοαπασχολούμενων και εργαζόμενων σε ΜΜΕ** που υλοποιεί το **Ινστιτούτο Εμπορίου και Υπηρεσιών** (ΙΝΕΜΥ) της ΕΣΕΕ σε συνεργασία με το **ΚΕΝΤΡΟ ΑΝΑΠΤΥΞΗΣ ΕΛΛΗΝΙΚΟΥ ΕΜΠΟΡΙΟΥ** (ΚΑΕΛΕ) της ΕΣΕΕ.

Το προγράμματα κατάρτισης θα υλοποιηθεί στο πλαίσιο της δράσης «Πρόγραμμα κατάρτισης/ επανακατάρτισης για αυτοαπασχολούμενους και εργαζόμενους σε επιχειρήσεις σε όλους τους κλάδους της οικονομίας με στόχο την βελτίωση της ανταγωνιστικότητας τους», που υλοποιεί η ένωση, στο πλαίσιο του Ε.Π. «Ανάπτυξη ανθρώπινου δυναμικού 2007 – 2013».

Τα προγράμματα της δράσης προβλέπεται να υλοποιηθούν σε όλους τους νομούς 13 περιφερειών της χώρας (8 περιφέρειες σύγκλισης, 3 περιφέρειες σταδιακής εξόδου & 2 περιφέρειες σταδιακής εισόδου).

Ειδικά για την Εύβοια , σε συνεργασία με την **ΟΜΟΣΠΟΝΔΙΑ ΕΜΠΟΡΙΚΩΝ ΣΥΛΛΟΓΩΝ ΕΥΒΟΙΑΣ**, θα υλοποιηθούν 2 προγράμματα, απογευματινές ώρες και εκτός λειτουργίας των καταστημάτων.

Τα αντικείμενα κατάρτισης είναι:

1. Έξοδος από την κρίση: Τεχνικές παρέμβασης στη λειτουργία της επιχείρησης και αντιμετώπιση της κρίσης και της αρνητικής οικονομικής συγκυρίας ‐ Η λειτουργία της επιχείρησης στο περιβάλλον της Οικονομικής Κρίσης
2. Έξοδος από την κρίση: Κλαδικοί σχηματισμοί – Συστάδες Επιχειρήσεων

Η κατάρτιση θα έχει διάρκεια 40 ώρες , θα επιδοτείται με 5 € (μεικτά) ανά ώρα και τα προγράμματα θα υλοποιηθούν μέχρι τέλη Σεπτεμβρίου.
Ωφελούμενοι των προγραμμάτων είναι **Eργαζόμενοι σε επιχειρήσεις όλων των κλάδων της οικονομίας**, **Aυτοαπασχολούμενοι και Eπιχειρηματίες με προσωπικό έως 3 άτομα**.

Για δηλώσεις συμμετοχής και πληροφορίες, μπορείτε να επικοινωνείτε στα τηλ.: 22210-87003 (πρωινές ώρες) & 6979553462 κα Αγιοστρατίτη Παρασκευή – Πρόεδρος Ομοσπονδίας Εμπορικών Συλλόγων Εύβοιας.

